עיר ובהלות
איך נָפְלָה עָלַי פִּתְאוֹם עִיר וּבֶהָלוֹת, ; קוֹמוֹת עַל גַּב קוֹמוֹת, וְזִכְרוֹנוֹת חוֹלְפִים ; בִּי כְּמוֹ מַעֲלִיּוֹת רֵיקוֹת, כִּי נָפְלָה ; עָלַי פִּתְאוֹם עִיר וּבֶהָלוֹת, וַאֲנִי אוֹמֵר: ; "חַלּוֹן אֵינוֹ אֶלָּא רָצוֹן אַחֵר, פָּתוּחַ", ; וַאֲנִי מַקְשִׁיב לָרוּחַ מִתְגּוֹשֶׁשֶׁת בַּתְּרִיסִים, ; וּלִצְמַרְמֹרֶת הָעֵצִים הַנְּעוּצִים ; כְּמוֹ חִצִּים בִּבְשַׂר הָאֲדָמָה. ; איך נָפְלָה עָלַי פִּתְאוֹם עִיר וּבֶהָלוֹת, ; קוֹמוֹת עַל גַּב קוֹמוֹת, וְזִכְרוֹנוֹת חוֹלְפִים ; בִּי כְּמוֹ מַעֲלִיּוֹת רֵיקוֹת, כִּי נָפְלָה ; עָלַי פִּתְאוֹם עִיר וּבֶהָלוֹת, וַאֲנִי אוֹמֵר ; "חַלּוֹן אֵינוֹ אֶלָּא רָצוֹן אַחֵר, פָּתוּחַ", ; וַאֲנִי יוֹדֵעַ כִּי בִּדְמָמָה אֲנִי כּוֹתֵב ; וּבִדְמָמָה נִמְחַק. אֲבָל מֻכְרָח אָדָם ; לְהַשְׁאִיר אַחֲרָיו סִימָנֵי מַאֲבָק.; 